قطر پایتختی دوحه ده آلیب باریلیاتگن مذاکره لر نتیجه سیده افغانستان حکومتی و طالبان هیئت لری, تینچلیک مذاکره لری نی دوام ایتتیریش بوییچه دستلبکی کیلیشوو گه ایریشدی لر.
افغانستان جمهوررئیسی محمد اشرف غنی نینگ سوزچیسی صدیق صدیقی, تویتر آرقه لی اوشبو خصوصده بیانات بیردی.
جمهوررئیس غنی نینگ مذاکره پروسه سی نینگ نتیجه بیرگن لیگی سببلی خرسند ایکن لیگی نی معلوم قیلگن صدیقی, "بو, افغانستان خلقی نینگ تینچلیک نینگ دوام ایتیشی بوییچه کلیدی اهمیت گه ایگه بیر طلبی صفتیده, کینگ کولملی آتشکیسین داخل, اساسی موضوع لر بوییچه مذاکره لر نینگ باشله شی توغریسیده بیر قدم آلغه کیتیش دیماق" دییه قید ایتدی.
طالبان سوزچیسی ذبیح الله مجاهد هم خوددی شونگه اوخشش بیر بیانات بیریب دستلبکی کیلیشوو نی تائید ایتدی.
ناتو عمومی سکرتری ینس استولتنبرگ, اوشبو دستلبکی کیلیشوو نی خرسندچیلیک بیلن کوتیب آلدی.
بیراق استولتنبرگ, "قیلینیشی کیره ک بولگن کوپ ایش بار.  کوپلب توسیق لرنینگ آلیب تشله نیشی کیره ک. جسارت بیروچی بیرینچی قدم بولدی" دییه قید ایتدی.
امریکا قوشمه ایالت لری تشقی ایش لر وزیری مایک پمپئو مذاکره لرنینگ دوام ایتیشی بوییچه دستلبکی کیلیشوو نی خرسندچیلیک بیلن کوتیب آلرایکن, اوشبو قرار نی, مهم بیر ینگیلیک اوله راق بهالنتیردی.
قطر بیلن پاکستان رهبریت لری هم, تامان لر آره سیده دستلبکی کیلیشوو نینگ تامین ایتیلگن لیگی سببلی خرسندچیلیک بیلدیردی.
دستلبکی کیلیشوو نینگ محتواسی توغریسیده معلومات بیریلمه دی.
آلدین 12 سپتامبرده قطر پایتختی دوحه ده باشله گن مذاکره لر فکر فرقلی لیک لری سببلی معطل قیلینگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
